85. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 414380/12373 της 15 Δεκ. 1980/9  Ιαν. 1981 (ΦΕΚ Β΄ 4) Περί τροποποιήσεως της υπ’ αριθ. 263001/1681/ 27 Ιουν. 1974 κοινής αποφάσεως των Υπουργών Γεωργίας και Εμπορίου. ΄Εχοντες υπ’ όψει: α)Τον Νόμ. 400/3.8.76 «περί Υπουργικού Συμβουλίου και Υπουργείων». β)Το άρθρ. 12 παρ. 3 του Ν.Δ. 3999/59 «περί ελέγχου του εξαγωγικού εμπορίου και άλλων τινών διατάξεων». γ)Το άρθρ. 19 παρ. 8 και 9 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». δ)Το άρθρ. 2 παρ. 1 του Π.Δ. 165/74 «περί ποιοτικού ελέγχου επί προϊόντων κλάδων τινών γεωργικών βιοτεχνικών και βιομηχανικών επιχειρήσεων, επεξεργαζομένων οπωροκηπευτικά, προοριζομένων δι’εξαγωγήν». ε)Την υπ’ αριθ. 263001/1681/27.6.74 ημετέραν απόφασιν «περί τροποποιήσεως και συμπληρώσεως της υπ’ αριθ. 237252/1285/20.4.74 κοινής αποφάσεως των Υπουργών Γεωργίας και Εμπορίου «περί καθορισμού τύπου Κρατικού Σήματος και δαπάνης εφαρμογής αυτού δια τας εξαγομένας κονσέρβας και χυμούς οπωροκηπευτκών», αποφασίζομεν: Καταργούμεν την παρ. 2 της υπ’ αριθ. 263001/ 1681/27.6.74 ημετέρας αποφάσεως δια της οποίας η ορισθείσα δια της υπ’ αριθ. 237252/1285/20.4.74 αποφάσεώς μας δαπάνη εφαρμογής Κρατικού Σήματος επί των εξαγομένων εις το εξωτερικόν κονσερβών και χυμών οπωροκηπευτικών εις 1.2%ο περιωρίσθη εις 0,25%ο επί της αξίας του εξαγομένου εμπορεύματος, της αναγραφομένης εις το σχετικόν τιμολόγιον ή τα λοιπά φορτωτικά έγγραφα, ήτοι επί της τιμολογιακής αξίας τούτου F.O.B. Η ισχύς της παρούσης άρχεται μετά ένα μήνα από της δημοσιεύσεώς της εις την Εφημερίδα της Κυβερνήσεως. 